Diari Oficial de la Generalitat Valenciana


Sumari del DOGV 8590, del 12-07-2019 (2019/6653)

RESOLUCIÓ de 17 de juny de 2019, de la Direcció General d'Agricultura, Ramaderia i Pesca, per la qual s'autoritza Clóchinas Emilio, SL, a la modificació del lloc d'instal·lació d'un establiment d'aqüicultura marina, viver, per al cultiu de clòtxines. Expedient AMIA/46.0022.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8590

Data del DOGV
:   12-07-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/6653


Data del document
:   17-06-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * indústria pesquera

RESOLUCIÓ de 17 de juny de 2019, de la Direcció General d'Agricultura, Ramaderia i Pesca, per la qual s'autoritza Clóchinas Emilio, SL, a la modificació del lloc d'instal·lació d'un establiment d'aqüicultura marina, viver, per al cultiu de clòtxines. Expedient AMIA/46.0022. [2019/6653]  
Vista l'autorització administrativa per a l'ocupació de 364 metres quadrats de làmina d'aigua al port de València (dàrsena de l'ampliació nord, a l'abric del dic de l'est exterior) amb destinació a la instal·lació i fondeig del clotxiner número 5 (María de la Concepción).  
Vista la proposta del director territorial de la Conselleria d'Agricultura, Medi Ambient, Canvi Climàtic i Desenvolupament Rural a València.  
De conformitat amb el que s'estableix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca resol:  
  
Primer  
Atorgar l'autorització administrativa per a la instal·lació del clotxiner núm. 5, denominat María de la Concepción, per al cultiu de la clòtxina al port de València, dins de la zona de producció de mol·luscos bivalves CVA-4, port de València, recinte nou.  
  
Segon  
L'establiment tindrà una capacitat de producció de quaranta tones a l'any.  
  
Tercer  
Les llavors s'hauran d'adquirir en establiments que garantisquen condicions sanitàries, i s'hauran d'acompanyar d'un certificat zoosanitari i la resta de documentació legal per al transport i l'adquisició.  
  
  
Quart  
El nou clotxiner se situarà en una àrea classificada com a zona de producció de mol·luscos bivalves tipus B, denominada CVA-4, port de València, recinte nou, i serà obligatòria la depuració dels mol·luscos bivalves extrets.  
  
Cinqué  
S'haurà d'enviar a la direcció general competent en matèria de pesca un resum mensual de les vendes realitzades on es reflectisca el volum de vendes expressat en quilograms i el preu mitjà per quilogram per a cada una de les espècies posades a la venda. Les vendes s'hauran de realitzar a través d'un centre d'expedició autoritzat.  
  
Sisé  
Durant el transport del producte del lloc de cria al centre d'expedició, els productes hauran d'estar acompanyats d'un document de transport expedit pel productor.  
  
Seté  
Aquesta autorització tindrà vigència mentre no es produïsca paralització de l'activitat sense causa justificada, segons el parer dels serveis tècnics de la Conselleria d'Agricultura, Medi Ambient, Canvi Climàtic i Desenvolupament Rural, o l'extinció de l'autorització d'ocupació del domini públic de làmina d'aigua.  
  
Huité  
Aquest establiment d'aqüicultura marina s'inscriurà en el registre d'aqüicultura en l'assentament ja existent per al viver denominat María de la Concepción, marcació núm. 5, del port de València, amb les característiques tècniques del projecte presentat.  
  
Nové  
S'hauran de notificar a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de València, en un termini de tres mesos, les modificacions referents a:  
1. Canvis de titularitat.  
2. Cessament de l'activitat.  
3. Ajudes públiques concedides a l'establiment indicant la seua finalitat.  
4. Canvis de domicili o raó social i del codi d'identificació fiscal.  
  
  
Desé  
Les modificacions que es produïsquen en aquest clotxiner que afecten la producció màxima requeriran l'informe de l'òrgan ambiental que es pronunciarà sobre la necessitat de realitzar un procediment d'avaluació d'impacte ambiental.  
  
Onzé  
S'haurà de dur a terme un pla de vigilància ambiental amb les especificacions indicades en l'Informe ambiental de 9 de juny de 2017, elaborat per la Subdirecció General d'Impacte Ambiental. S'enviarà al Servei de Qualitat d'Aigües una memòria anual amb els resultats obtinguts del pla de vigilància ambiental.  
  
Dotzé  
Els residus generats en els treballs de cultiu en la instal·lació es duran a terra per a la correcta gestió.  
  
Aquesta resolució no posa fi a la via administrativa, i contra aquesta es podrà interposar un recurs d'alçada davant del secretari autonòmic d'Agricultura i Desenvolupament Rural en el termini d'un mes comptador de l'endemà de la notificació d'aquesta resolució, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 de juny de 2019.- El director general d'Agricultura, Ramaderia i Pesca: Rogelio Llanes Ribas.